^ 37 :^ 



Denne har Komiteens Flertal, Steenstrup og Liilken, herved 

 den Ære paa sine Vegne at afgive, idet det, saaledes som Sel- 

 skabets Vedtægters g 19 (2den Passus) paalægger, ikke alene 

 skal udtale sig om Afhandlingen med Hensyn til det allerede 

 nævnte Spørgsmaal om Optagelsen i Selskabets Skrifter, men 

 ogsaa om, hvorvidt en anden Publikationsmaade maatte anses 

 for mere hensigtsmæssig og anbefalelig. 



Da Afhandlingen bærer Titlen « Studier over Dekapodernes 

 Slægtskabsforhold", mener Komiteen allerførst at maatte 

 henlede Selskabets Opmærksomhed paa den dobbelte Betyd- 

 ning, hvori Ordet »Slægtskabsforhold« i Nutidens Natur- 

 forskning tages. Medens dette Ord vel endnu hos de fleste 

 Naturforskere kun bruges i den velbekjendte, figurlige Forstand, 

 om den indbyrdes Sammenknytning mebem en større eller 

 mindre Gruppe af Organismer, der har sit Udtryk i en større 

 eller mindre Sum af Overensstemmelser i ydre og indre Byg- 

 ningsforhold og ofte i Livsforholdene tillige, saa bruges det 

 derimod af Forfattere af en vis naturhistorisk Retning i en 

 ganske anden Betydning, der ikke længere er figurlig, men 

 i hvilken det hævdes, at de ved slige Overensstemmelser sammen- 

 knyttede Dyr tillige staa i et nærmere eller fjernere Blod- 

 slægtskab til hinanden, saa at alle Formerne i Gruppen ned- 

 stamme fra en fælles Grundform eller, som Sideskud paa Stam- 

 men, fra denne og hinanden indbyrdes. Overensstemmelserne 

 og Forskjellighederne indenfor en naturlig Gruppe af Organismer 

 menes da væsentligen kun at have to Kilder: Nedarvingen, 

 en idelig Arvtagen af det Fælles-Ejendommehge fra Forgængere, 

 og Ny-Erhvervelsen, tilfældigt og individuelt medfødte, eller 

 under Livet uddannede, selverhvervede Tillempninger af det Op- 

 rindelige, hvilke rigtignok atter efter deres Tour kunne gaa i 

 Arv til Efterkommere, alt med en større eller mindre Sikkerhed 

 og Fasthed. Ere de i visse Retninger blevne mindre indgroede 

 eller faste og tabe sig igjen i Generationerne, saa at Formerne 

 atter delvis ligne Forgængere og gjentage disses Forhold, have 



